Návrh na vnútroštátne schválenie jednotlivého vozidla s obmedzenou prevádzkou

Návrh na vnútroštátne schválenie jednotlivého vozidla s obmedzenou prevádzkou upravuje § 17 [vyhlášky č. 131/2018 Z. z.](https://www.slov-lex.sk/pravne-predpisy/SK/ZZ/2018/131/), ktorou sa ustanovujú podrobnosti v oblasti schvaľovania vozidiel.

Návrh na vnútroštátne schválenie jednotlivého vozidla s obmedzenou prevádzkou obsahuje

1. identifikačné údaje navrhovateľa,
2. identifikačné údaje vozidla v rozsahu značka vozidla, obchodný názov vozidla, typ vozidla, variant typu vozidla a verzia variantu typu vozidla, druh vozidla, kategória vozidla, obchodné meno výrobcu a identifikačné číslo vozidla VIN,
3. [technické údaje potrebné na vystavenie dokladov vozidla](https://www.mindop.sk/uploads/Technicke_udaje_vozidla_s_obmedzenou_prevadzkou.pdf),
4. fotografie vozidla,
5. protokol o kontrole technického stavu časť A – [technická kontrola zvláštna](https://www.mindop.sk/ministerstvo-1/statny-dopravny-urad-4/schvalovanie-vozidiel/jednotlive-schvalovanie/jednotlivo-vyrobene-vozidlo-s-obmedzenou-prevadzkou/technicka-kontrola-zvlastna-pre-jednotlive-vozidlo-s-obmedzenou-prevadzkou),
6. rozsah obhospodarovaného územia,
7. vyhlásenie navrhovateľa o prevádzke vozidla iba na obhospodarovanom území, na ktorom sa vykonávajú pôdohospodárske práce.

Spolu s návrhom je potrebné uhradiť aj správny poplatok podľa Položky 68 sadzobníka správnych poplatkov, ktorý je prílohou k [zákonu č. 145/1995 Z. z.](https://www.slov-lex.sk/pravne-predpisy/SK/ZZ/1995/145/) o správnych poplatkoch v znení neskorších predpisov.

|  |  |  |
| --- | --- | --- |
| Návrh o | Suma | Id služby eKolok |
| na vnútroštátne schválenie jednotlivého vozidla s obmedzenou prevádzkou | 20 eur | 6503 |
|  |  |  |

## Technické požiadavky pre jednotlivé vozidlo s obmedzenou prevádzkou

Technické požiadavky, ktoré musí jednotlivo vyrobené vozidlo s obmedzenou prevádzkou spĺňať, ustanovuje § 22 [vyhlášky č. 132/2018 Z. z.](https://www.slov-lex.sk/pravne-predpisy/SK/ZZ/2018/132/), ktorou sa ustanovujú podrobnosti o technických požiadavkách na niektoré vozidlá, systémy, komponenty a samostatné technické jednotky na účely schvaľovania.

Jednotlivo vyrobené vozidlo s obmedzenou prevádzkou musí spĺňať základné technické požiadavky na

1. osvetlenie vozidla,
2. brzdové zariadenia,
3. zvuk vozidla,
4. spájacie zariadenia,
5. zvláštne výstražné svietidlo oranžovej farby,
6. označenie pre pomalé vozidlá.

Jednotlivé vozidlo s obmedzenou prevádzkou nesmie presahovať najväčšiu rýchlosť 25 km/h.

Spaľovací motor jednotlivo vyrobeného vozidla s obmedzenou prevádzkou musí byť použitý taký, ktorý je bežne vyrábaný a môže byť použitý z vyradeného vozidla.

Identifikačné číslo vozidla VIN na jednotlivé vozidlo, ktoré je vyrobené

1. po domácky, umiestňuje jednotlivý výrobca,
2. komerčne, umiestňuje výrobca vozidla.

Jednotlivé vozidlo s obmedzenou prevádzkou, ktoré je komerčne vyrobené, musí spĺňať základné technické požiadavky na výrobný štítok vozidla.

Uvedené technické požiadavky sa kontrolujú v rámci technickej kontroly vozidla podľa metodického pokynu č. 42/2019 na vykonávanie technických kontrol v súvislosti s vnútroštátnym schválením jednotlivo vyrobeného vozidla s obmedzenou prevádzkou v platnom znení.

Okruh vozidiel pre jednotlivo vyrobené vozidlo s obmedzenou prevádzkou

Prevádzkovateľ jednotlivého vozidla, ktorý chce vozidlo prevádzkovať v cestnej premávke **výlučne na pôdohospodárske práce na obmedzenom území v rámci obhospodarovaného územia**, je povinný požiadať schvaľovací orgán o vnútroštátne schválenie jednotlivého vozidla s obmedzenou prevádzkou. Z uvedeného jednoznačne vyplýva, že vnútroštátne schválenie jednotlivého vozidla s obmedzenou prevádzkou možno udeliť iba

1. vozidlu určenému výlučne na pôdohospodárske práce (pokiaľ je vozidlo určené na iné činnosti napríklad stavebná činnosť, schválenie nie je možné udeliť),
2. na obmedzené územie v rámci obhospodarovaného územia, čo znamená, že schválenie nemôže byť udelené pre celú Slovenskú republiku, celý kraj, prípadne celý okres (v takomto prípade by išlo o riadnu prevádzku vozidla v cestnej premávke a v takomto prípade vozidlo musí byť evidované na tzv riadnych evidenčných číslach); navrhovateľ musieť pri schválení uviesť obmedzené územie v rámci svojho obhospodaroveného územia, napríklad kataster určitej obce v nejakom okrese.

Vnútroštátne schválenie jednotlivého vozidla s obmedzenou prevádzkou možno udeliť jednotlivému vozidlu určenému výlučne na pôdohospodárske práce na obmedzenom území v rámci obhospodarovaného územia. Ide o tieto vozidlá:

1. kolesové traktory,
2. pásové traktory,
3. prípojné vozidlá určené za traktory podľa písmen a) a b),
4. ťahané vymeniteľné zariadenia určené za traktory podľa písmen a) a b),
5. poľnohospodárske pracovné stroje samohybné,
6. lesné pracovné stroje samohybné.

Takýmto jednotlivým vozidlom môže byť

1. **po domácky vyrobené vozidlo**, ktoré nebolo komerčne vyrobené (výrobcom takéhoto jednotlivého vozidla je konkrétna osoba), alebo
2. **komerčne vyrábané vozidlo vyrobené pred 1. júlom 2009** (dátum 1. júla 2009 je stanovený podľa čl. 23 ods. 1 písm. b) smernice Európskeho parlamentu a Rady 2003/37/ES, kedy sa v celej Európskej únii pre poľnohospodárske a lesné vozidlá začalo povinne uplatňovať typové schválenie).

Schvaľovací orgán neschváli a nevydá doklady vozidla pre jednotlivé vozidlo, ktoré

1. má udelené typové schválenie EÚ celého vozidla,
2. nie je určené na prevádzku s pravostrannou cestnou premávkou; to neplatí, ak ide o vozidlo jednoúčelového využitia, ktoré vyžaduje umiestnenie riadenia inde ako na ľavej strane vozidla, pričom ostatné technické požiadavky musí vozidlo spĺňať pre prevádzku s pravostrannou cestnou premávkou,
3. nie je označené identifikačným číslom vozidla VIN; pre po domácky vyrobené vozidlo minimálne päťmiestne identifikačné číslo vozidla VIN pridelí jednotlivý výrobca vozidla alebo identifikačné číslo vozidla VIN pridelí orgán zodpovedný za prideľovanie identifikačného čísla vozidla VIN v Slovenskej republike,
4. bolo vyrobené pre tretie štáty, dovezené do Slovenskej republiky a podlieha schváleniu na prevádzku v cestnej premávke podľa osobitných predpisov,
5. bolo vyrobené po 30. júni 2009, ak ide o komerčne vyrábané vozidlo.

## Technické požiadavky pre jednotlivé vozidlo s obmedzenou prevádzkou

Technické požiadavky, ktoré musí jednotlivo vyrobené vozidlo s obmedzenou prevádzkou spĺňať, ustanovuje § 22 [vyhlášky č. 132/2018 Z. z.](https://www.slov-lex.sk/pravne-predpisy/SK/ZZ/2018/132/), ktorou sa ustanovujú podrobnosti o technických požiadavkách na niektoré vozidlá, systémy, komponenty a samostatné technické jednotky na účely schvaľovania.

Jednotlivo vyrobené vozidlo s obmedzenou prevádzkou musí spĺňať základné technické požiadavky na

1. osvetlenie vozidla,
2. brzdové zariadenia,
3. zvuk vozidla,
4. spájacie zariadenia,
5. zvláštne výstražné svietidlo oranžovej farby,
6. označenie pre pomalé vozidlá.

Jednotlivé vozidlo s obmedzenou prevádzkou nesmie presahovať najväčšiu rýchlosť 25 km/h.

Spaľovací motor jednotlivo vyrobeného vozidla s obmedzenou prevádzkou musí byť použitý taký, ktorý je bežne vyrábaný a môže byť použitý z vyradeného vozidla.

Identifikačné číslo vozidla VIN na jednotlivé vozidlo, ktoré je vyrobené

1. po domácky, umiestňuje jednotlivý výrobca,
2. komerčne, umiestňuje výrobca vozidla.

Jednotlivé vozidlo s obmedzenou prevádzkou, ktoré je komerčne vyrobené, musí spĺňať základné technické požiadavky na výrobný štítok vozidla.

Uvedené technické požiadavky sa kontrolujú v rámci technickej kontroly vozidla podľa metodického pokynu č. 42/2019 na vykonávanie technických kontrol v súvislosti s vnútroštátnym schválením jednotlivo vyrobeného vozidla s obmedzenou prevádzkou v platnom znení.